El Camp de Morvedre manté la suspensió de les classes als centres educatius per a dimecres 5
04 de març 2025

![](/media/vtshblfh/precipitacions-suspensio-classes.jpg?width=850&height=712.5531914893618)

La Comissió d’Emergències del Camp de Morvedre ha determinat mantindre la suspensió preventiva de l’activitat escolar i educativa per a demà, dimecres 5. 

El grup de coordinació, integrat pels ajuntaments de Sagunt i Canet i les mancomunitats de Les Valls i La Baronia, ha pres la decisió de continuar, igualment, amb l’ajornament d’activitats esportives i d’oci al aire lliure. Seguiran també tancats els accessos a rius, barrancs i rambles, així com diverses zones inundables.

Es recorda a la ciutadania que la Generalitat Valenciana manté el nivell 0 d’emergència per inundacions per a tota la província de València. Aquesta situació implica que existeix la possibilitat d’inundacions a les conques dels rius, amb risc per a persones i béns. 

Així mateix, l’Agència Estatal de Meteorologia (AEMET) manté el Camp de Morvedre en avís taronja per pluges intenses, que poden arribar als 100 mm en 12 hores. 

**Desembassament controlat d’Algar i Regajo** 

Quant al desembassament dels cabals procedents de les preses d’Algar i el Regajo, la Confederació Hidrogràfica del Xúquer informa que continua el desaigüe sense complicacions a la zona del delta del Palància. Al llarg del dia de hui, han continuat les soltes preventives d’aigua procedents dels pantans, per tal de garantir que compten amb suficient capacitat per a absorbir el volum de precipitació que s’espera en les pròximes hores. 

D’altra banda, els equips tècnics d’Emergències continuaran fent seguiment de la situació, per a avaluar en temps real el cabal del riu al seu pas pel Camp de Morvedre i, especialment, a la seua desembocadura a Sagunt.

**Màxima precaució**

Davant la previsió de pluges, que continuarà al llarg dels pròxims dies, es prega a la ciutadania que extreme precaucions. En la mesura del possible, es recomana no fer trajectes per carretera i, en cas d’haver de circular, és imprescindible revisar prèviament l’estat de les carreteres i la previsió meteorològica. 

Igualment, és obligatori respectar els talls de vies i accessos i evitar transitar prop de riberes i barrancs.

*   [](http://www.facebook.com/sharer.php?u=https://aytosagunto.es/va/actualitat/2025-03-04-el-camp-de-morvedre-mante-la-suspensio-de-les-classes-als-centres-educatius-per-a-dimecres-5/ "Facebook")
*   [](http://twitter.com/share?url=https://aytosagunto.es/va/actualitat/2025-03-04-el-camp-de-morvedre-mante-la-suspensio-de-les-classes-als-centres-educatius-per-a-dimecres-5/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-04-el-camp-de-morvedre-mante-la-suspensio-de-les-classes-als-centres-educatius-per-a-dimecres-5/ "Linked In")
*   [](mailto:?body=https://aytosagunto.es/va/actualitat/2025-03-04-el-camp-de-morvedre-mante-la-suspensio-de-les-classes-als-centres-educatius-per-a-dimecres-5/)